Võimalik, et eksisteerib ka majanduslikust klassikuuluvusest lähtuv valimisratsionaalsus. Siin tuleb kindlasti eraldi uurida mitte ainult kategooriana määratletud objektiivset klassikuuluvust, vaid ka subjektiivseid huve, näiteks võib tööline tahta saada ettevõtjaks ja valida seetõttu ettevõtjate huve toetavat erakonda. Arvestades kapitalierakondade koguhäälte arvulist valimisvõitu, on niisugune hüpotees märkimisväärsest tööpuudusest hoolimata küllaltki mõistlik.